Rezervácia na ochranu fauny Dja

Rezervácia na ochranu fauny Dja je biosférická rezervácia v južnom Kamerune, ktorá je od roku 1987 zároveň aj na zozname Svetového dedičstva UNESCO. 

Z 90% je pokrytá tropickým dažďovým lesom, územie je odvodňované rovnomennou riekou Dja, ktorá je prítokom Konga. Panuje tu tropické podnebie a striedaním obdobia sucha a obdobia dažďov. Priemerný ročný zrážkový úhrn dosahuje hodnotu 1 570 mm, pričom iba 100 mm spadne mimo obdobia dažďa. Nadmorská výška rezervácie sa pohybuje od 400 do 800 metrov nad morom. Priemerná ročná teplota je 23 ° C. 

Podľa prieskumu oblasti z roku 1995 tu žilo vyše sto druhov cicavcov - napr. gorila nížinná, slon pralesný, mačiak bielonosý (Cercopithecus nictitans), mačiak talapoin (Miopithecus talapoi), šupinavec veľký (Manis gigantea), diviak bradavičnatý (Phacochoerus africanus), diviak pralesný (Hylochoerus meinertzhageni), Syncerus caffer nanus, antilopa bongo (Tragelaphus eurycerus).

Externé odkazy 
 Bosque Modelo Dja et Mpomo
 Národné parky Kamerunu

Zdroj 

Lokality Svetového dedičstva v Kamerune
Biosférické rezervácie